Muchidzidzo fundoyetsimba shoko rokuti mutsuwiko wemagetsi, (electrical insulator) rinoreva chiro chisingatakure magetsi chinoshandiswa kuputira waya inotakura magetsi. Kazhinji mutsuwiko wemagetsi inenge iri plastic inoputira mbereki yemagetsi. Mune dzimwe nzvimbo mutsuwiko wemagetsi unokwanisa kugadzirwa nepuranga kana ceramic. Mutsuwiko wakakosha pakuderedza njodzi dzokugwinhiwa nemagetsi. Shoko reEnglish rokuti insulate rinotaura zvinoreva to make into an island. Apa kutaura kuti waya yemagetsi inenge yaitwa kunge chitsuwa, magetsi asingakwanise kubuda pairi. Saka pano panzi insulation idanwe kunzi mutsuwiko kubva pazwi rokuti chitsuwa. Pakuwanda inenge ichinzi mitsuwiko yemagetsi. Insulating (verb) inenge yonzi kutsuwikira izvi zvichireva kuputira waya inotakura magetsi nemutsuwiko. Material with insulation properties inenge yonzi mutsuwiko – apa kutaura zviro zvinokwanisa kushandiswa pakutsuwikira. Chiro chinotakura magetsi chinonzi mbereki yemagetsi apa kureva electrical conductor. . Zvichida tinokwanisa kushandisa izwi rokuti chirundu kuturikira insulator??. Insulate toti kutsuwika kana kutsuwikira. Insulated toti chakatsuwikirwa kana chakatsuwikwa. Electrical Insulator toti mutsuwiko wemagetsi. Kune mamwe mazwi ari pedyo nekuti mutsuwiko atingafananidze nayo, sokuti: chitimiko, mudzindiko, murumiko, mudzamiko. Ko kusvuura kana kusvuwura (remove bast fibre from bark) zvichireva kukwatanura rwodzi kubva pagwande.